Law & Order: Special Victims Unit

***Zakon i red: Odjel za žrtve*** (eng. ***Law & Order: Special Victims Unit***) je američka kriminalistička TV serija koja govori o njujorškom Odjelu za žrtve.

Ona je prva od tri ogranka poznate, nagrađivane, kriminalističke serije *[[Zakon i red]]*, čija je radnja također smještena u New Yorku. Trenutačno se emitira na NBC-u, a u Hrvatskoj je možete pratiti na drugom programu Hrvatske radiotelevizije. *Odjel za žrtve* premijeru je imao 20. rujna 1999. (u SAD-u), a glavne uloge igrali su Christopher Meloni kao detektiv Elliot Stabler i Mariska Hargitay kao detektivka Olivia Benson.

*Odjel za žrtve* je najbolja i najnagrađivanija serija iz franšize *[[Zakon i red]]*. Ostali dijelovi su *[[Zakon i red]]*, *[[Law & Order: Trial by Jury|Zakon i red: Suđenje pred porotom]]*, *[[Zakon i red: Zločinačke nakane]]* i još dvije, koje su ukinute nakon prve sezone.

## Pregled serije
Ova fraza koristi se na početku svake epizode:

*U sudskome sustavu seksualne zločine smatraju posebno gadnima.<br />U New Yorku te zločine istražuju pripadnici elitne postrojbe.<br />Odjela za žrtve. Ovo su njihove priče*...

### Istraživanje seksualnih zločina
Za razliku od originalnog *Zakona i reda*, *Odjel za žrtve* prati posebni ogranak njujorške policije, Odjela za žrtve (ili Divizije seksualnih zločina, kao što je objašnjeno u prvoj epizodi). Kao što i ime govori, oni istražuju seksualne napade, one novije, pa i one starije, te zločine koji su usko povezani sa tim dvama. Ovaj Odjel je zasnovan na manhattanskom Odjelu za žrtve.

### Počeci
Serija se u početku trebala zvati *Seksualni zločini*, nepovezano sa *Zakonom i redom*. NBC je smatrao da je ime previše oštro, i nakon razgovora između televizijskih službenika i Dicka Wolfa (*"oca"* *Zakona i reda*), dogovoreno je da ipak bude dio *Zakona i reda*, pod nazivom *Zakon i red: Odjel za žrtve*.

### Razlike u odnosu na izvornik

*Odjel za žrtve* se, kao i *Zločinačke nakane*, uvelike razlikuje od originalne serije, ponajviše po podjeli fabule (u *Zakonu i redu* detektivi u prvoj polovici serije uhvate sumnjivce, a u drugoj polovici skupljaju dokaze i svjedočenja za optužnicu), koja se kroz cijelu seriju fokusira na detektive iz Odjela.

U većini epizoda, iako ne u svim, gledatelji mogu vidjeti kako slučaj završava na sudu. U prvoj sezoni, program se temeljio na rotiranju pomoćnika tužioca, uključujući PT Abbie Carmichael (glumi je Angie Harmon), lik iz originalnog *[[Zakon i red|Zakona i reda]]*, ali glavni fokus uvijek ostaje na detektivima Odjela. Često, u prvoj sezoni, detektivi Odjela su se pojavljivali samo kako bi dali iskaz protiv branitelja iz prijašnjeg, neprikazanog slučaja.

### O likovima
Serija više govori o likovima, nego uobičajena kriminalistička serija, a manje o glavnom slučaju. Na primjer, detektivi Stabler i Benson su se dobrovoljno prijavili za rad u Odjelu za žrtve, i to iz različitih razloga: Stabler je imao moralnu odgovornost da zaštiti sve ljude od kriminalaca s kojima su oni imali posla, pogotovo zato što ima četvero vlastite djece, i kasnije je imao nekontrolirane ispade ljutnje i očinskih problema, što je odvelo njegovu ženu i djecu od njega. Olivia Benson je plod trudnoće, koja je nastala nakon što je njezina majka silovana od strane još nepoznatog silovatelja.

### Kontroverzno pitanje teme
*Odjela za žrtve* ima kontroverzije slučajeve, nego bilo koji drugi dio *Zakona i reda*. Uglavnom imaju probleme sa silovanjem i maltretiranjem djece, no neke epizode su i po stvarnim događajima, a neke se bave i današnjim, modernim problemima kao što su homoseksualnost, samoubojstvo uz psihijatrovu pomoć, pobačaj i kontrola oružja.

## Uloge

## Epizode

## Nagrade

## Inspiracije za radnju
Kao i njegovi prethodnici, *Odjel za žrtve* sadrži epizode koje su bazirane na pravim, visoko-profilnim slučajevima iz pravog života, sa malom dramatizacijom slučaja i, u nekim slučajevima, skroz drugačijim rješenjem slučaja:
* Sezona 1. - epizoda "Neciviliziran" dolazi iz slučaja Leopolda i Loeba.
* Sezona 1. - epizoda "Robovi" je bazirana na slučaju "Djevojke u kutiji" u kojem je Cameron Hooker oteo Carol Smith i seksualno je zlostavljao i mučio.
* Sezona 2. - epizoda "Čedoubojica" je baziran na slučaju Kayle Rolland.
* Sezona 3. (finale) - epizoda "Tišina" govori o navodim seksualnim zlostavljanjima koje su izvodili katolički svećenici, no slučaj se odnosi na Slučaj rimokatoličkih seksualnih zločina.
* Sezona 4. (premijera) - epizoda "Kameleon" govori o slučaju u kojem je prostitutka ubijala svoje klijente, svaki put tvrdeći da je bilo u samoobrani. Taj slučaj baziran je na priči Aileen Wuornos.
* Sezona 4. - epizoda "Anđeli" je slučaj u kojem su dva latino dječaka oteta iz njihovog doma i silovana od strane otmičara. Sličan je slučaju Michaela Skulta iz Arkansasa.
* Sezona 4. - epizoda "Oštećen" dijeli sličnosti sa slučajem Paula Bernarda i Karle Homolke, bračnog para koji je zlostavljao i silovao tinejdžere za vrijeme 1980ih i 1990ih. Sličnosti su: žena je nadrogirala svoju vlastitu maloljetnu sestru koju je silovala zajedno sa mužem, sve snimajući; nagodba ponuđena ženi koja je pobijena pronalaskom dokaza, uglavnom video snimaka, koji pokazuju da je ona bila voljni suradnik, a ne žrtva; i de je muž tvrdio da je žena kriva za ubojstva.
* Sezona 4. - epizoda "Nastupi" ima sličnosti sa slučajem JonBenéta Ramseya, koji preispituje motive roditelja koji svoju maloljetnu djecu u jako ranoj dobi šalju na modne piste. Iako su roditelji odmah na početku oslobođeni bilo kakvih optužbi.
* Sezona 4. - epizoda "Perfektno" je slabo je povezan sa dva neovisna slučaja, jedan je tajanstvena smrt Lise McPherson, a drugi otmica Elizabeth Smart.
* Sezona 4. - epizoda "Lutke" je izvađena iz slučaja Rilye Wilson, dječje njegovateljice koja je bila kriva. Slučaj Nixzmary Brown dogodio se godinama nakon emitiranja epizode, no ima velikih sličnosti sa njom.
* Sezona 5. - epizoda "Mržnja" je baziran na antiarapskim demonstracijama nakon napada 11. rujna.
* Sezona 5. - epizoda "Bolestan" referira se na pedofilski skandal Michaela Jacksona i upitnim iskazima navodnih žrtava. U epizodi, poznati ekscentrični *celebrity* je optužen zbog pozivanja male djece da prespavaju u njegovoj vili.
* Sezona 5. - epizoda "Zao" govori o ubojstvu tinejdžerke, koje je počinila njezina takozvana prijateljica. Epizode je slična slučaju Shande Sharer iz Illinoisa, 1992. i jednom Kalifornijskom slučaju iz 1989.
* Sezona 5. - epizoda "Kontrola" koja je ujedno i 100. epizoda, govori o Johnu Jamelskeu, serijskom otmičaru i silovatelju iz DeWitta.
* Sezona 5. - epizoda "Serendipity" je baziran na slučaju Johna Schneebergera, koji je stavio tubu pacijentove krvi u svoju ruku da bi zavarao policiju.
* Sezona 6. - epizoda "Karizma" je dijelom bazirana na slučaju Davida Koresha i Waca Siegea iz Davidijanaca.
* Sezona 6. - epizoda "Čistač" govori o dugo-neriješenom slučaju ubojstava i silovanja koje je počinio ubojica pod pseudonimom "RDK" (što stoji za *"rape, dismember, kill"*, na hrvatskom *"siluj, raskidaj, ubij"*). Za vrijeme 1970ih u Americi je zbilja postojao ubojica, no pod pseudonimom "BTK" (što stoji za *"bind, torture, kill"*, na hrvatsom *"veži, muči, ubij"*) čiji su zločini, u trajanju od skoro 30 godina, do 2005. bili nerazriješeni.
* Sezona 6. - epizoda "Identitet" je o bratu-sestri blizancima koji u zapravo bili jednojajčani muški blizanci ("John/Joan"), a bazirana je na slučaju Briana i Davida Remiera. Kao i te dječake, doktor koji im je bio savjetnik ih je također silovao.
* Sezona 6. - epizoda "Igra" govori o popularnoj nasilnoj video igri koja je bila inspiracija za ubojstvo prostitutke. Igra u kojoj se govori i tužba podnijeta slične su onoj o franšizi igara *[[Grand Theft Auto]]*, koja je okrivljena za mnoge nasilne zločine koje su počinili mladi igrači.
* Sezona 6. - epizoda "Čisto" govori o ženi koja dovodi djevice u opasnu situaciju tako da ih može silovati njezin muž. Detalji slučaja su skoro potpuno slični slučaju Paula Bernarda i Karle Homolke.
* Sezona 6. - epizoda "Golijat" ima posla sa vojnicima koji su se vratili iz Afganistana sa dugotrajnim neuobičajenim ponašanjem, jer su bili predozirani fiktivnom drogom *"Quinuam"* koju su prisilno uzimali. U stvarnom životu taj je slučaj paralelan sa prisilnom davanjem Lariama vojnicima u Afganistanu koji je mogao uzrokovati psihozu i samoubilačke želje kod primatelja lijeka.
* Sezona 7. - epizoda "Debeo" je bazirana na slučaju Jazlyn Bradley.
* Sezona 7. - epizoda "Učionica" je bazirana na slučaja varanja Elizabeth Paige Laurie.
* Sezona 7. - epizoda "Ime" govori o slučaju dječaka u kutiji iz 1957., koji je i do danas neriješen.
* Sezona 7. - epizoda "Izgladnjen" koristi nekoliko detalja iz slučaja Terri Schiavo.
* Sezona 7. - epizoda "Oluja" govori o slučaju zlostavljača djece koji je oteo tri djevojčice nakon Katrine u New Orleansu, dodirujući se sa izvještajem o nestalim zlostavljačima djece nakon uragana. Otkriva se da je on bio umješan i u krađu antraksa iz Vladinog laboratorija u New Orleansu. To je objavio novinar koji je dobio informaciju od Olivie i izdao je. Kada je odbio reći izvor odakle je dobio informaciju u krađi, otišao je u zatvor, to govori o slučaju Judith Miller.
* Sezona 7. - epizoda "Nestali" govori o slučaju Natalee Holloway.

## Zanimljivosti
* *Zakon i red: Odjel za žrtve* ima isti uvodnik kao i njegov "roditelj" *Zakon i red*.
* *Odjel za žrtve*, kao i svaki drugi odjeljak ima re-mixanu verziju uvodne glazbe njegovog "roditelja" *Zakon i reda*.
* Prije rujna 2001., početna špica *Odjela za žrtve* imala je dvije zasebne slika Blizanaca. No, nakon 11. rujna slike Blizanaca su maknute i zamijenjene generičkim slikama grada. Originalna špica može se vidjeti u sindikatiziranim epizodama.
* Od druge sezone i nadalje, scena u početnoj špici u kojoj su glumci išli prema kameri odbačena je i zamijenjena scenom u kojoj se cijela glumačka postava okupi ispred radnog stola. Karakteristika je simbolična zbog puno glavnih glumaca u seriji (8 od 2006.).
* Fotografije Danna Floreka (od početka serije) i Ice-T-a (od 2. epizode 2. sezone) u početnoj špici ostale su iste od njihovog prvog nastupa u seriji. Fotografije Mariske Hargitay promijenila se 4 puta (1. sezona imala je jednu sliku, sezone 2-4 i prvih 5 epizoda pete sezone drugu, ostatak pete sezone treću, a sezone 6-8 četvrtu). Christopher Meloni, Richard Belzer i B.D. Wong dobili su nove slike u 5. epizodi 5. sezone (baš u epizodi u kojoj je Diane Neal imala debi kao PT Casey Novak). Diane Neal je imala jednu sliku za 5. sezonu, drugu za 6. i 7. sezonu, a treću tj. novu dobila je u 8. sezoni. Tamara Tunie, koja je u početnu špicu uvrštena tek u 7. sezoni, imala je dvije slike, jednu za 7. sezonu i drugu, novu, za 8. sezonu.
* Ovo je jedna od 7 serija u kojoj je lik John Munch, kojeg u svim serijama igra Richard Belzer, nastupio. Ostale su **, *[[The X-Files|Dosjei X]]*, *[[Zakon i red]]*, *[[Law & Order: Trial by Jury|Zakon i red: Suđenje pred porotom]]*, *The Beat* i *Arrested Development*.
* Jerry Orbach (detektiv Lennie Briscoe), Jesse L. Martin (detektiv Ed Green), Fred Dalton Thompson (tužioc Arthur Branch) i Leslie Hendrix (dr. Elizabeth Rodgers) su jedini glumci koji su igrali istu ulogu o sva četiri *Zakona i reda* (*[[Zakon i red]]*, *[[Zakon i red: Odjel za žrtve]]*, *[[Law & Order: Trial by Jury|Zakon i red: Suđenje pred porotom]]* i *[[Zakon i red: Zločinačke nakane]]*).
* Dvije godine prije nego što je počela nastupati u serji kao PT Casey Novak, Diane Neal je glumila osobu koju je Odjel sumnjičio za silovanje stripera u epizodi "Ridicule".
* Tamara Tunie je također nastupila u drugoj ulozi prije nego što je počela glumiti kao dr. Warner. Glumila je odvjetnicu u originalnoj seriji.
* Broj značke FBI-a dr. Georgea Huanga je 2317616, kako je rečeno u epizodi "Karizma". Taj broj značke je isti kao i broj značke agentice Dane Scully iz *[[The X-Files|Dosijea X]]*.
* Otac Mariske Hargitay (det. Benson), Mickey Hargitay, glumio je u seriji u epizodi "Kontrola". Igrao je čovjeka na eskalatoru koji je viđen kako priča sa Oliviom, Mariskinom ulogom.
* Mnogi glumci su igrali glavne uloge u HBO-voj seriji *Oz*, a među te glumce uključeni su i Dean Winters i B.D. Wong. Ironično da baš Christopher Meloni (det. Stabler) u *Ozu* glumi sadističkog ubojicu i silovatelja, a sada ih lovi u *Odjelu za žrtve*.
* *Odjel za žrtve* je pretekao originalni *Zakon i red*, kako u gledanosti tako i u popularnosti. To se rijetko događa u TV industriji.
* Stephanie March je obnovila svoju ulogu Alexandre Cabot kao šef biroa u Wolfovoj kratkotrajnoj dramskoj seriji *Presuda* (2006.), unatoč ulasku njezinog lika u Program zaštite svjedoka u *Odjelu za žrtve*.
* Pretpostavlja se da su Olivia Benson i Elliot Stabler dobili ime po Wolfovoj djeci: Oliviji, Elliotu, dok je njegova treća kći, Sarina, *"dala"* svoje ime Olivijinoj majci. Podatak da se Olivijina majka zove Sarina saznajemo u pilot-epizodi.
* Uvodna glazba u britanskoj verziji je: ";I'm Not Driving Anymore", instrumental pjesme Roba Dougana.
* Mariska Hargitay drži sliku svoje majke, Jayne Mansfield, na stolu na setu.
* Mjesto djelovanja ovod Odjela se nekad naziva i "Manhattanski Odjel za žrtve". To nije pogreška jer svaki dio grada (Bronx, Queens, Manhattan, Brooklyn i Staten Island) ima svoj Odjel za žrtve.
* Parodija na *[[Zakon i red: Odjel za žrtve|Odjel za žrtve]]* nazvana *"Zakon i red: Odjel za pisma"* je emitirana u prvoj epizodi 37. sezone *[[Sesame Street|Ulice Sezam]]*. Sastojala se od 4 lutke koji su sličile Stableru, Oliviji, Munchu i Cragenu. U epizodi svaki od detektiva tražio je nestalo slovo "M". Tijekom segmenta, distinktivni zvuk *Zakona i reda*, "Chung-Chung" je parodiran. Na jedom NBC-ovom blogu piše da se Dick Wolf slaže sa parodijom i da se nada da će *Ulica Sezam* nastaviti taj segment koristeći i ostala slova abecede.
* Mariska Hargitay je jedini član glumačke postave koji je dobio Emmya (pa i Zlatni globus) za svoju ulogu u seriji od bilo kojeg glumca iz cijele franšize *Zakona i reda*.

## Tehnički detalji
*Zakon i red: Odjel za žrtve* snimljen je na film u 16:9 formatu od 2003. (prva epizoda te godine također je bila u HDTV-u). To predstavlja jedinstveno ponavljanje repriza u tom formatu koja daje više (prije izrezanog) materijala nego kada je na početku snimana u 4:3 formatu. Od 2006., sve nove epizode svih *Zakona i reda* su emitirane u widescreenu za 4:3 ekrane, kao i druge NBC-ove serije.

## DVD izdanja

## Međunarodna emitiranja

## Refrence

## Vanjske veze

* NBCev službeni sajt o seriji
* USA Networkov službeni sajt za reprize 
* *[http://tviv.org/wiki/Law_and_Order:_Special_Victims_Unit Law & Order: Special Victims Unit]* na TV IV
* Članak o seriji ''Zakon i red: Odjel za žrtve'' na IMDb-u